ועדת הכספים, כנסת 17, פרוטוקול מספר 502, 2007-08-06 11:00

סטס מיסז'ניקוב: רבותי, בוקר טוב.

סטס מיסז'ניקוב: אני פותח את הישיבה.

סטס מיסז'ניקוב: אנחנו בקיצוץ רוחבי של סכום פעוט.

סטס מיסז'ניקוב: אגב, אנחנו מבקשים פה מקובי הבר, כיוון שהיה בדיון הקודם בנושא חפציבה, ואנחנו גרמנו שם לממשלת ישראל לתת איזושהי מטריה, רשת בטחון, בטווח קצר, אז לחשוב יצירתית בנושא הזה.

ראובן ריבלין: אלו השינויים שאתם מבקשים שנאשר היום?

סטס מיסז'ניקוב: מה קרה?

ראובן ריבלין: אני קיבלתי את זה לפני זה.

ראובן ריבלין: יש שינוי ממה שקיבלנו?

סטס מיסז'ניקוב: לא.

שלי יחימוביץ': אני לא קיבלתי את זה.

שלי יחימוביץ': קיבלתי את זה רק עכשיו.

ניסן סלומינסקי: אני עד עכשיו לא קיבלתי.

ניסן סלומינסקי: או.

ניסן סלומינסקי: עכשיו קיבלתי, ברגע זה.

ניסן סלומינסקי: יש לי הצעה לסדר.

סטס מיסז'ניקוב: כן.

סטס מיסז'ניקוב: בבקשה.

ניסן סלומינסקי: מאחר וקיבלנו את זה רק עכשיו - - -

סטס מיסז'ניקוב: לא קיבלתם את זה רק עכשיו.

קריאה: זה הונח לפני שבוע וחצי בתאים.

ניסן סלומינסקי: אין לי מושג, מאיפה אני יכול לדעת?

סטס מיסז'ניקוב: זה הונח בתא שלך.

ניסן סלומינסקי: מה בתא שלי?

ניסן סלומינסקי: התא שלי ריק.

ניסן סלומינסקי: ממש רק עכשיו קיבלנו את זה – אז אני מציע שנשמע – קובי נמצא פה, זו זכות גדולה, אז נשמע אותו.

ניסן סלומינסקי: אבל תיתן לנו אחר כך לפחות שבוע זמן לעבור על זה ולברר את הדברים.

ניסן סלומינסקי: ובתחושה – זו כבר לא הצעה לסדר - אני בתחושה שעדיף גם לא לעשות את ההצבעה היום, מבחינתך.

שלי יחימוביץ': אני חושבת שעדיף.

סטס מיסז'ניקוב: עם התחושה אי אפשר להתווכח.

סטס מיסז'ניקוב: לכל אחד תחושה משלו.

סטס מיסז'ניקוב: זה אחד.

סטס מיסז'ניקוב: שתיים, הדבר הזה נמצא בוועדה כבר הרבה זמן.

סטס מיסז'ניקוב: מי שרצה יכול היה ללמוד את זה.

יעקב ליצמן: זה הקיצוץ שאני היפלתי פעמיים?

סטס מיסז'ניקוב: לא.

ניסן סלומינסקי: לא זה משהו אחר, מה שאתה היפלת כבר עבר.

יעקב ליצמן: אני מתפלא כל הזמן מה יש לו עוד לקצץ.

סטס מיסז'ניקוב: רבותיי, קובי בטח יסביר לנו למה נועדים הכספים האלה, ואולי זה ישנה חלק מדעתם של האנשים שנמצאים פה.

שלי יחימוביץ': סטס, אתה מסכים שיקצצו לנכים?

סטס מיסז'ניקוב: תגידי, את לומדת כל כך מהר?

סטס מיסז'ניקוב: את אמרת שלא קראת את זה?

סטס מיסז'ניקוב: מיד כבר גילית את מה שפוגע בי אישית.

קריאה: יש דברים שהיא יודעת לפני.

סטס מיסז'ניקוב: קובי, בבקשה.

קובי הבר: טוב, בוקר טוב.

קובי הבר: אנחנו נאלצנו להציע לממשלה בחודש יולי לבצע קיצוץ רוחבי נוסף מהסיבה הפשוטה שצבר ההתחייבויות למהלך השנה, שנובע – ואני יכול לפרט כבר שורה ארוכה של דברים - - -

יעקב ליצמן: אבל התאריך זה לפני יולי.

קובי הבר: לא, זו טעות.

קובי הבר: הגיע בשלושים ביולי.

ניסן סלומינסקי: לא, התאריך בכותרת.

ניסן סלומינסקי: זה הגיע ב-30 ביולי.

קובי הבר: זה הגיע ב-30 ביולי לוועדה זו.

קובי הבר: יש פה טעות סופר.

יעקב ליצמן: אולי גם שאר המספרים זה טעות.

קובי הבר: הרב ליצמן, חלק טעות חלק לא.

קובי הבר: במקרה הזה – רק התאריך.

קובי הבר: אנחנו ראינו כבר בחודש מאי-יוני שצבר ההתחייבויות של הממשלה – חלקם כאילוצים וחלקם כתוצאה של התחייבויות כאלה ואחרות – כבר חוצה את הארבעה מיליארד שקלים.

קובי הבר: כאשר הרוב המכריע, כמיליארד מאתיים, לנושאי ביטחון.

קובי הבר: כמיליארד שקלים למימון תוספות שכר למורים בגין פסק הבוררות וכחלק מהמהלך של הרפורמה, ועוד שורה של נושאים שהצטברו והגיעו להוצאות מאוד גדולות.

קובי הבר: אמרנו לממשלה – וחילקנו את זה בערך לשתי קבוצות, שלוש קבוצות.

קובי הבר: יש קבוצה אחת שחייבים לממן אותה מיידית ואת זה צריך לממן דרך אותה הפחתה רוחבית, ואני אפרוט מה הנושאים שמה.

קובי הבר: חלק אחר אנחנו נביא כל כסף שיהיה במהלך השנה בתת ביצוע, ונממן אתו את יתרת ההתחייבויות שנצליח לממן, וחלק שלישי, יכול להיות שיהיו התחייבויות שהממשלה תצטרך להגיד לא, לפרוש, לדחות ולא לממן.

קובי הבר: אנחנו נביא את תקציב המדינה בשנת 2007 לביצוע של מאה אחוזים לפחות.

קובי הבר: גם בשנה שעברה, כשהיינו באותו דיון בחודש יולי, או אוגוסט, הטלתם ספק, וזה נגמר ב-100.1 ועוד הסיפור של התשלומים לצפון, שהיו בסדר גודל של עוד כאחוז וחצי.

קובי הבר: אז גם בשנה שעברה עמדנו במה שאמרנו.

קובי הבר: למה הכסף הזה מיועד בעיקרו?

קובי הבר: יש פה סכום בהיקף של כ-270 מיליון שקלים שלא תכננו אותו.

קובי הבר: התקבלה החלטה של הקבינט הביטחוני בחודש יוני – ואני לא רוצה להרחיב פה יותר מידי – לגבי שני נושאים: אחד, רענון מקלטים ופעולות מיגון בכל מה שקשור לצפון הארץ.

קובי הבר: החלק השני לגבי, אפשר להגיד אפילו, שינוי מדיניות – או גישה אחרת – לגבי כל מה שקשור לפרויקט סופת חול, שזה הפרויקט של מסכות אב"כ וכל האמצעים האלה.

קובי הבר: אני לא ארחיב את הסיבות, כל אחד מכם יכול להניח למה הקבינט הביטחוני בחודש יוני - - -

ראובן ריבלין: כמה מתוכנן להוציא השנה על אב"כ?

קובי הבר: היה בבסיס סביב ה-130-140 מיליון שקלים, ועכשיו ההחלטה היא עד חודש ספטמבר להוציא לפי יכולת הביצוע של מערכת הביטחון.

ראובן ריבלין: הם מעריכים פחות מ-130?

קובי הבר: לא, לא.

קובי הבר: ה-130 - הכול השנה כבר יצא וחוייב.

קובי הבר: פה ההערכה שלהם, אם אני זוכר נכון את המספר, סביב הקצב של 30 מיליון שקלים בחודש, והם עושים את זה בחודש יוני.

יצחק וקנין: זאת אומרת זה עוד 150 מיליון?

קובי הבר: משהו כזה.

קובי הבר: יש פה עוד סכום לטובת רענון מקלטים, לטובת מרכיבי ביטחון, לטובת כל הדברים שקשורים לפעילות בצפון.

קובי הבר: בנוסף יש פה כסף שמוקצה בהיקף של 25 מיליון שקלים לטובת משטרת ישראל, לטובת הערכות שלה להתגוננות העורף מצד המשטרה גם כן בראיית הצפון.

קובי הבר: יש כאן 180 מיליון שקלים נוספים, שעליהם דברי ההסבר ניתנים בוועדת חוץ וביטחון, אני מניח שגם אתם יכולים להקיש לאיזה נושא זה הולך.

קובי הבר: החלק הנוסף העיקרי שיש פה זה לממן את בוררות המורים ואת והחלק הראשון ברפורמה בחינוך.

קובי הבר: ההוצאות השנה הן מיליארד שנים.

קובי הבר: אנחנו מממנים עכשיו את חצי השנה הראשונה, ואת החצי השני אנחנו נניח שנאתר מקורות מתוך תקציבי המשרדים, כדי לממן את החצי השני.

ראובן ריבלין: ב-2008 זה לא נכנס לתקציב?

קובי הבר: ב-2007.

ראובן ריבלין: רק ב-2007?

קובי הבר: כן.

קובי הבר: 2008 נכנס לתקציב.

קובי הבר: נאלצנו להתמודד עם שורה ארוכה של נושאים שאת חלקם לא תכננו, חלקם לא צפינו שהמספרים יהיו כל כך גבוהים בעת סגירת התקציב, וחלקם אנחנו עוד גוררים מסגירת התקציב.

משה גפני: הקיצוץ הוא קיצוץ רוחבי?

קובי הבר: הקיצוץ הוא קיצוץ רוחבי, למעט נושאים שהממשלה החליטה להחריג, כמו משרד הרווחה, כמו סל הבריאות, כמו השכלה גבוהה - - -

משה גפני: כלומר, הקיצוץ הזה רוחבי.

קריאה: רוחבי נקודתי.

קובי הבר: הממשלה החליטה מראש מהם סדרי העדיפות שהיא קובעת, זה מה שאני אומר.

משה גפני: אפשר לבדוק את המחשב שלכם בקיצוץ הרוחבי הזה?

קובי הבר: הרב גפני, אני מציע לך במקרה הזה לא לבדוק אותו יותר מידי כי אתה יכול לגלות דברים שלא ישרתו אותך.

משה גפני: מה שבדקתי זה בסדר.

משה גפני: ממש מצוין, ממש רוחבי במשרד שלכם.

קובי הבר: אתה יכול לגלות פתאום דברים שהם לרעתך, אז תיזהר.

משה גפני: אני לא יודע מה זה לרעתי.

משה גפני: אני רואה את הרוחבי.

סטס מיסז'ניקוב: הרב גפני, זה בנושאים אחרים.

קובי הבר: לקח זמן עד שהגשנו את הפניה לכנסת, לאור בקשת שר הביטחון שביקש לשבת וגם לעשות דיון נוסף בקבינט והיה דיון נוסף.

קובי הבר: אחרי הדיון בקבינט הוא ביקש דיון נוסף עם שר האוצר והתקיים הדיון עם שר האוצר, והגענו להבנות עם שר הביטחון על תהליך ההפחתה בתוך הנושאים האלה.

קובי הבר: אפשר להבין גם את עמדתו של שר הביטחון, הוא אומר: תסתכלו, רוב הקיצוץ אמור לממן נושאים שקשורים לביטחון כי אנחנו בעצם רוצים להיות ערוכים יותר.

קובי הבר: גם ראש הממשלה וגם שר האוצר קיבלו את זה ובגלל זה הגענו לאיזשהו תהליך הבנה עם שר הביטחון.

קובי הבר: אתם רואים את הקיצוץ שמופיע, שזה המינוס 480.

קובי הבר: מתוך הסכום הזה דבר ראשון למערכת הביטחון הוא סכום שהוא לא בבסיס מהסיבה שבשנה הבאה מיישמים את חוק ברודט.

קובי הבר: הדבר השני – חלקו של הקיצוץ הזה, ואני אומר את זה פה בצורה הכי ברורה, יוחזר למערכת הביטחון בשנת 2009.

קובי הבר: אתם מכירים את ההסדרים שלנו מול מערכת הביטחון, יש שם תמיד הסדרים ארוכי טווח.

קובי הבר: לכן הקיצוץ במערכת הביטחון שאתם רואים פה הוא 240 מיליון שקלים.

קובי הבר: אני גם יכול להגיד לפרוטוקול: שר הביטחון אמר בצורה הכי ברורה: אני ארצה להציג לראש הממשלה את האילוצים ואת המשמעויות בחודש ספטמבר.

קובי הבר: אמרנו לו שבחודש ספטמבר לא יהיה לו כסף נוסף מעבר לסגירת התקציב, אבל הסיכום הוא – ואת זה אף פעם אי אפשר למנוע משר הביטחון – לבוא ולהציג לראש הממשלה את תמונת המצב ואת האילוצים שיש.

קובי הבר: אני רוצה להגיד בצורה הכי ברורה – ואני יודע שזה אילוץ שאני אומר את זה בתוך הוועדה.

קובי הבר: אם הוועדה, משיקוליה היא, תחליט לא לאשר את הפניה הזאת - - -

יעקב ליצמן: לא יעלה על הדעת.

קובי הבר: או לדחות את הדבר הזה, זה יחייב אותנו לפחות לגבי הנושאים של מערכת הביטחון.

קובי הבר: כי את נושא השכר אנחנו משלמים, כי שכר מרגע שנחתמה בוררות אנחנו נשלם את זה.

קובי הבר: הכסף היותר גמיש והפנוי אלה הכספים של מערכת הביטחון, אנחנו נודיע למערכת הביטחון שאנחנו עושים "הולד" להחלטה הזאת עד להחלטה אחרת.

ראובן ריבלין: אדוני יושב הראש אני רוצה למחות על מה שאמר הממונה על התקציבים.

ראובן ריבלין: הוא אומר דבר –כאיש ציבור, כמשרת ציבור – הוא אומר דבר נכון רק אתה צריך לומר את זה לממשלה.

ראובן ריבלין: לא לנו.

סטס מיסז'ניקוב: לא איש ציבור, הוא עובד מקצועי.

ראובן ריבלין: לא איש ציבור אמרתי, כעובד ציבור.

ראובן ריבלין: אני רוצה לומר לך, אתה תאמר את זה לממשלה.

ראובן ריבלין: אתה בא לאופוזיציה ואומר לה: תראו אני מזהיר אתכם, לא יהיה כסף לביטחון אם אתם לא תצביעו.

ראובן ריבלין: שהממשלה תמצא אופציות אחרות.

סטס מיסז'ניקוב: אם אני עושה חשבון יש פה שלושה נציגי אופוזיציה, כולל את הקואליציה.

סטס מיסז'ניקוב: הוא בא לוועדת כספים.

ראובן ריבלין: הואיל ואני יודע שלקואליציה אין אחריות - - -

שלי יחימוביץ': סליחה, אצל הקואליציה יש אחריות.

שלי יחימוביץ': אצל חברי הכנסת של הקואליציה יש אחריות.

ניסן סלומינסקי: אצל השרים אולי אין.

שלי יחימוביץ': בדיוק.

ראובן ריבלין: לקואליציה אין אחריות כי הם מצביעים נגד בממשלה וממשיכים לשבת.

קובי הבר: זה אושר בממשלה.

ראובן ריבלין: זה אושר אבל הם הצביעו נגד.

ראובן ריבלין: עכשיו אני רוצה לומר: מה שאומר לי קובי הבר, שהוא באמת אדם שאני יודע שאין לו פניות פוליטיות כלשהן - - -

שלי יחימוביץ': אין אדם בלי פניות פוליטיות.

ראובן ריבלין: לא, אז אצלו, הנה אני אומר לך: אין לו שום פניות פוליטיות.

ראובן ריבלין: אני רק מבקש ממך את הדברים האלה לומר בממשלה ולא כאן.

יצחק וקנין: אני מצטרף לרובי בעניין הזה.

ניסן סלומינסקי: בינתיים.

ראובן ריבלין: אני חושב שצריך למצוא כסף בעד מסיכות הגז.

ראובן ריבלין: אני חושב שצריך למצוא כסף בעד ביטחון המדינה.

ראובן ריבלין: אני רק לא חושב שצריך לעשות קיצוץ רוחבי.

ראובן ריבלין: מתפקידה של הממשלה – למה להוריד מהתרבות?

ראובן ריבלין: הנה, מגיעים אלינו עכשיו אנשי התרבות והאומנות.

ראובן ריבלין: זה גם כן דבר שבלעדיו לא תתקיים מדינת ישראל.

ראובן ריבלין: אתה בא ומטיל את כל האחריות עלינו.

סטס מיסז'ניקוב: רגע, רובי אתה התחלת דיון?

ראובן ריבלין: לא, לא.

ראובן ריבלין: הנה אני מוותר על הדיון.

ראובן ריבלין: אני רק אומר שתאמר את זה לממשלה.

ראובן ריבלין: תמצאו מה לעשות.

קובי הבר: כדי שלא ישתמע, אני לא מטיל אחריות על אף אחד אני מתאר ברמת העובדות.

ראובן ריבלין: אל תאמר לנו שאם לא יהיה אז לא יהיה.

קובי הבר: אני לא אמרתי.

קובי הבר: אני אמרתי משהו ברמת העובדות ואת זה אי אפשר לקחת.

קובי הבר: אם הוועדה לא תאשר את זה אנחנו, כממשלה, נידרש להבנת המשמעויות.

קובי הבר: המשמעות יכולה להיות שממשלה תקבל החלטה כזו או אחרת.

קובי הבר: המשמעות המיידית היא שנצטרך לעצור את זה, שלא ישתמע דבר שאני לא אומר.

ראובן ריבלין: אני אחראי לגנזים, לתרבות יהודית, לספורט, לחינוך, אני לא אחראי לכל בעיות המדינה.

קובי הבר: אני מציג את זה לוועדת כספים ואני שמח שאתה רואה את עצמך ככל וועדת כספים, וזה בסדר.

קובי הבר: אני רק אומר מה היו המשמעויות.

קובי הבר: יכול להיות שהממשלה תקבל אחר כך החלטות אחרות, טובות יותר או טובות פחות מבחינת מה זה ייעשה לתקציבים השונים.

קובי הבר: אני רק בא ואומר מה זה ייעשה להשפעות המיידיות.

אלכס מילר: אני יכול להעיר?

אלכס מילר: אני לא חבר וועדה.

סטס מיסז'ניקוב: בסדר, מאה אחוז.

אלכס מילר: ציינת שמראש הממשלה החליטה לא לגעת בכמה נושאים, ואחד מהנושאים האלה שנגעתם בהם זה ההשכלה גבוהה.

אלכס מילר: עכשיו לפי מה שאני רואה אכן יש קיצוץ בלימודים להכשרת מורים.

אלכס מילר: לפי דעתי, היום, הרוב של הכשרת מורים זה תואר ראשון.

אלכס מילר: ומדובר פה גם על הנושא של המוסדות להשכלה גבוהה.

אלכס מילר: האם המסר הוא שמורים הם לא חלק מההשכלה הגבוהה?

קובי הבר: לא.

אלכס מילר: ואם כן, אז - - -

קובי הבר: אני אגיד את הדבר הפשוט.

קובי הבר: אנחנו - - -

משה גפני: אם אפשר אולי רק לרכז את השאלות יחד מפני שיש לי גם איזו שאלה קטנה.

סטס מיסז'ניקוב: הוא עדיין בדיון.

שלי יחימוביץ': רגע, אולי נשמע את קובי.

סטס מיסז'ניקוב: הוא עדיין לא גמר לסקור את הדברים.

שלי יחימוביץ': רגע, אנחנו מתחילים את הדיון?

קריאה: לא יודע, אני לא הבנתי מה קורה פה.

סטס מיסז'ניקוב: בסדר, השאלה של אלכס מילר נרשמה.

סטס מיסז'ניקוב: את הראשונה שרשומה לדיון, שלי.

משה גפני: אם אפשר רק שאלה?

סטס מיסז'ניקוב: לא, שניה, שלי רשומה ראשונה.

שלי יחימוביץ': קובי, שמעתי אותך בבוקר במשדר הבוקר של קול ישראל מסביר שמדינה, כמו במשפחה.

שלי יחימוביץ': אם למשפחה יש משכנתא, אז קודם כל מחזירים את הכסף ונפטרים מהמשכנתא.

שלי יחימוביץ': אם כך, אל"ף הבנתי שיש הרבה כסף ואפשר להיפטר מהמשכנתא ובי"ת הסכמתי לקבל על עצמי, בניגוד למוריי ורבותיי הכלכלים, את ההשוואה הזו: שמדינה דומה למשפחה בעניין הזה.

שלי יחימוביץ': כשפתאום נופל על המשפחה הרבה כסף, כפי שקורה לנו היום – יש עודפי גבייה, יש וויכוח על כמה, אבל יודעים שיש עודפים – כאשר משפחה נופל בחלקה לקבל כמה מיליארדים בבת אחת, האם הדבר הראשון שהיא עושה זה לכסות את כל המשכנתא?

שלי יחימוביץ': קרן וריבית?

קובי הבר: לא.

שלי יחימוביץ': רגע, שניה קובי.

שלי יחימוביץ': זה מה שהיא עושה?

שלי יחימוביץ': אני לא יודעת, אני מההיכרות שלי את מוסד המשפחה, אם הכסף הזה היה נופל בחלקי – ולי יש משכנתא, אגב, על הדירה שלי, ואני עומדת בהחזרים יפה מידי חודש בחודשו– בכסף הזה הייתי אולי שולחת קרוב משפחה חולה למוסד סיעודי יותר טוב, או בונה עוד חדר שיהיה לילדים למען ירווח, אולי שולחת את הילד לאוניברסיטה – אם אין לי במקרה כסף לשלוח אותו לאוניברסיטה – אולי אפילו היינו פותחים עסק קטן, המשפחה, כדי ליצור עוד מקור הכנסה.

שלי יחימוביץ': בטח לא הייתי הולכת ושמה את כל העודפים שלי בכיסוי המשכנתא.

שלי יחימוביץ': אני חושבת שזה חסר אחריות, אולי חלק מהכסף הייתי שמה שם.

שלי יחימוביץ': זה מה שאתם רוצים שנעשה, שעם כל העודפים האלה נלך ונכסה את החוב.

שלי יחימוביץ': מדינה לחלוטין זו לא חנות מכולת, יש גם עניין של אחריות לאומית.

שלי יחימוביץ': אני חושבת שמה שאתם עושים הוא חסר אחריות.

שלי יחימוביץ': חסר אחריות, כיוון שבקיצוץ רוחבי אתם, באופן טוטאלי, מורידים שירותים לאזרחים.

שלי יחימוביץ': אני לא מחדשת פה לאף אחד שום דבר.

שלי יחימוביץ': מי שנפגע מזה במיידי זה האוכלוסיות החלשות באותו חמישון תחתון שהכרזתם בחגיגות רבה שאתם הולכים להעלות את ההכנסות שלו.

שלי יחימוביץ': מי שכורע תחת העומק ונאנק זה מעמד הביניים ומי שלא מרגיש כלום זה העשירים.

שלי יחימוביץ': גם אתם מעזים אתמול להחליט שאתם מקפיאים את הפעימה בשכר המינימום בשנה נוספת.

שלי יחימוביץ': זה מטורף לחלוטין.

שלי יחימוביץ': זה כשהשכר של בכירים בחברות ציבוריות מאמיר למימדים בלתי אפשריים.

שלי יחימוביץ': איך בכלל שמכם לבכם לעשות את הדבר הזה?

שלי יחימוביץ': להקפיא את הפעימה בשכר המינימום?

שלי יחימוביץ': מעיון מהיר בקיצוץ הרוחבי פה – ולא הגעתי עוד לכל הסעיפים – סטס, תדע, יש הרבה פגיעה בקליטה ועוד לא הגעתי לכל.

שלי יחימוביץ': משרד המשפטים, אני מבינה - - -

סטס מיסז'ניקוב: למה זה שייך רק אלי?

סטס מיסז'ניקוב: כאילו קליטה זה שלי.

שלי יחימוביץ': כי אני יודעת שזה יקר ללבך, לי זה יקר.

סטס מיסז'ניקוב: לא רק ללבי.

שלי יחימוביץ': אני יודעת שזה יקר לליבך.

שלי יחימוביץ': סטס, לא הספקתי – קובי ימשיך.

סטס מיסז'ניקוב: הוא עם אלי ישי כרגע.

סטס מיסז'ניקוב: אני לא יכול להכריח אותו לא לדבר עם אלי ישי.

שלי יחימוביץ': אה, הוא עם אלי ישי כרגע.

סטס מיסז'ניקוב: הוא קבלן קולות כרגע.

שלי יחימוביץ': טוב, אם זה אלי ישי אז זה בסדר, בתנאי שוקנין נשאר פה.

שלי יחימוביץ': איפה וקנין?

שלי יחימוביץ': קובי, עברתי על חלק נורא קטן מהדפים.

קובי הבר: אנחנו לא על דיון של תקציב 2008.

שלי יחימוביץ': אז אני בכל זאתי מצאתי לנכון לומר דבר על תקציב 2008.

שלי יחימוביץ': אני רוצה, בין הדיון על תקציב 2008 ובין הקיצוץ שאתם מבקשים מאתנו לאשר היום, אני מוצאת קשר ישיר ביותר.

שלי יחימוביץ': זו בדיוק אותה המתודה של קיצוץ רוחבי בדברים נקודתיים.

שלי יחימוביץ': עכשיו אם החלטתם שהחינוך הוא דבר נורא נורא חשוב ואתם מקצים לו משאבים נוספים למה אתם באים אלינו היום ורוצים שנקצץ, לעזאזל.

שלי יחימוביץ': אני לא מבינה את ההיגיון.

שלי יחימוביץ': בתרבות, באמנות, במחקר, ביוצרים ואמנים, בחינוך גופני לבתי ספר, בהכשרת מורים, בבטיחות במוסדות חינוך בהלוואות, לסטודנטים בסמינרים, ברווחה בחינוך, בחינוך טכנולוגי, בשיפוץ מבני חינוך.

שלי יחימוביץ': איך אתם באים ומבקשים מאיתנו קיצוץ היום?

שלי יחימוביץ': אני לא מבינה את ההיגיון.

שלי יחימוביץ': יד אחת נותנת ורק - - -

משה גפני: מלגות למדענים.

שלי יחימוביץ': לא, אני ממש ככה עברתי במהירות.

סטס מיסז'ניקוב: שלי, מתי הספקת לרשום את זה?

שלי יחימוביץ': עכשיו.

שלי יחימוביץ': לא הספקתי עדיין לעבור על הכול.

שלי יחימוביץ': בתמ"ת- כבר לא צריך לעודד את התעשייה, הכול בסדר אז מקצצים.

שלי יחימוביץ': עידוד מחקר תעשייתי.

שלי יחימוביץ': הכשרת טכנאים, קורסים למבוגרים: הנדסאים, טכנאים וכולי.

שלי יחימוביץ': בחקלאות: מנהל מחקר חקלאי - אני מבינה שהמחקר החקלאי בישראל כבר אין צורך לתמוך בו, הוא משגשג ופורח.

שלי יחימוביץ': פיתוח הכפר, מענקי השקעות בקליטה - - -

יעקב ליצמן: מרכז השקעות.

שלי יחימוביץ': סיוע בתעסוקת עולים, קליטת עולים מאתיופים, מלגות למדענים עולים, עידוד עלייה, כל הדברים האלה כבר מאחורינו אפשר לקצץ בהם.

שלי יחימוביץ': אני קוראת לחבריי פה בקואליציה להצביע היום נגד הקיצוץ הזה.

שלי יחימוביץ': אגב, אני גם מוחה על – סליחה שאני מנצלת את שולחן הוועדה לעניינים פנים מפלגתיים – לא יכול להיות ששרי העבודה יצביעו בממשלה נגד הקיצוץ ואחר כך אנחנו נקבל הנחייה להצביע בעדו.

שלי יחימוביץ': לא יכול להיות דבר מטורף כזה.

קריאה: זה לא יעלה על הדעת.

שלי יחימוביץ': לשם שינוי אני רוצה להפגין קונססטנטיות ודבקות בקו של מפלגתי.

שלי יחימוביץ': כיוון ששרי הממשלה הצביעו - - -

ניסן סלומינסקי: שרי העבודה.

שלי יחימוביץ': שרי העבודה הצביעו בממשלה נגד הקיצוץ בתקציב, אני אנהג בדיוק כמותם ואצביע נגד הקיצוץ.

ראובן ריבלין: תקבלי את הכרעת הוועדה.

סמדר אלחנני: זה לא קיצוץ.

סמדר אלחנני: זו העברה בין סעיפים.

סמדר אלחנני: כל יום יש לנו את זה.

סמדר אלחנני: אי אפשר לקרוא לזה קיצוץ.

סטס מיסז'ניקוב: בבקשה, חבר הכנסת מילר.

אלכס מילר: אדוני יושב הראש, עברתי פה במהירות על ההעברות, הקיצוצים – איך שלא תקראו לזה – עכשיו, אותם דברים ששאלתי, גם לנושא ההשכלה גבוהה וגם לנושא החינוך, על אותם פרויקטים – כמובן, לנושא של משרד הקליטה – אותם פרויקטים שכבר החלו והקיצוץ בהם יגרום לכך שזה - זה עדיין במסגרת שאלה - האם ההעברות האלו והקיצוצים האלה יגרמו לכך שאותם פרויקטים שהתחילו הם בעצם ייסגרו, והאנשים שמכינים את הפרויקטים, או שהם חלק מהפרויקטים, יישארו ללא משרות וללא עבודה?

אלכס מילר: האם צפוי בקרוב שנתמודד עם פיטורים עקב הקיצוצים האלו?

אלכס מילר: גם מבחינת התמיכות של - - - כמובן, של משרד הקליטה.

אלכס מילר: לא מזמן שר הקליטה נתן הצהרה כללית על כך שלא יהיה שום קיצוץ במשרד הקליטה והעלייה, ואנחנו כבר רואים שאכן יש קיצוץ, וזה לא משנה באיזו שנה.

אלכס מילר: בסופו של דבר הקיצוץ הוא קיצוץ, ואני מבקש הבהרה בנושאים האלו.

אלכס מילר: תודה.

משה גפני: אדוני יושב הראש אם אפשר רק שאלה.

סטס מיסז'ניקוב: או.

סטס מיסז'ניקוב: קי.

משה גפני: קובי הבר הולך, אז אין לי את מי לשאול.

סטס מיסז'ניקוב: אתה חוזר?

קובי הבר: דקה אחת אני יוצא וחוזר.

משה גפני: טוב.

משה גפני: אני חייב לצאת.

משה גפני: אני מצטרף לכל מה שאמרה קודם חברת הכנסת - - -

סטס מיסז'ניקוב: רגע, זו שאלה?

משה גפני: כן, שאלה.

סטס מיסז'ניקוב: כי אתה רשום שוב אחר כך.

משה גפני: לא, אני חייב לצאת.

משה גפני: אני מצטרף לכל הדברים שאמרה חברת הכנסת שלי יחימוביץ.

משה גפני: הייתי מוסיף גם את הקיצוץ במעונות, שברור לחלוטין במי הוא יפגע.

משה גפני: אבל חבל על הזמן.

משה גפני: אנחנו יודעים בדיוק, לא צריך להיות בקיא גדול כדי להבין.

משה גפני: אני רק רציתי לדעת - - - קובי הבר, אני רק אומר שהצטרפתי לכל הדברים שאמה חברת הכנסת שלי יחימוביץ - - -

קובי הבר: לא חשבתי אחרת.

משה גפני: הייתי מוסיף כמה נושאים נוספים.

משה גפני: אבל רק לגבי המחשב שלכם במשרד האוצר, רציתי לדעת שני דברים שלא ברורים לי, לא בגלל שיש לי עמדה בעניין הזה.

משה גפני: יכול להיות שיש לכם מחשב מקולקל, בגלל שאם מדובר על קיצוץ רוחבי, אז אני רואה במשרד החינוך שבקיצוץ בחינוך היסודי מתוך 8 מיליארד שקל אתם מקצצים שלושה מיליון.

משה גפני: וכיוון שהחינוך העצמאי הוא על פי חוק צריך להיות מתוקצב שווה, אז מתוך תקציב של 687 מיליון לעומת 8 מיליארד, יש קיצוץ של מיליון וחצי.

משה גפני: זאת אומרת המחשב שלי אומר שהיחס הוא בערך 1 חלקי 16.

משה גפני: המשמעות היא שיש בעיה במחשב והייתי מציע לבדוק אותו.

משה גפני: מה שאני בכלל לא מבין, אבל על זה כנראה ידברו חבר הכנסת וקנין וחבר הכסת מיכאלי, שבמעיין החינוך התורני, מתוך תקציב של 251 מיליון הקיצוץ הוא 4 מיליון ומאתיים.

משה גפני: הייתי יכול לשאול עוד כמה שאלות, אני פשוט לא רוצה לאחר, אבל אני אומר לכם שיש לכם תקלה במחשב.

משה גפני: אני תמיד, כשמגיע קיצוץ רוחבי, רואה שיש לכם שם תקלות.

משה גפני: אולי כדאי לבדוק את המחשב?

משה גפני: זו השאלה שלי.

סטס מיסז'ניקוב: תודה רבה.

קובי הבר: נגדיל את הקיצוץ ונקנה מחשב חדש.

משה גפני: וקנין - - - מהקיצוץ הזה?

יצחק וקנין: תאמין לי שסידרתי את מה שהייתי צריך לסדר.

סטס מיסז'ניקוב: חבר הכסת ניסן סלומינסקי.

שלי יחימוביץ': אגב, גפני, יש משרד אחד שבשנת 2008 לא רק שאין בו קיצוצים, אלא יש בו תוספות.

משה גפני: משרד האוצר.

שלי יחימוביץ': יש בו תוספות של תקנים ותקציבים.

שלי יחימוביץ': משרד האוצר.

סטס מיסז'ניקוב: רבותיי, ניסן סלומינסקי קיבל את רשות הדיבור.

ניסן סלומינסקי: שלוש הערות.

ניסן סלומינסקי: אחת, אני חוזר להערה שפתחתי בה, שאני חושב שזה לא מכובד שאנחנו נצטרך להצביע היום על משהו שאני עכשיו, תוך כדי זה, מסתכל ואומר: או.

ניסן סלומינסקי: יכול להיות שלפעמים אני אגיד משהו שאם אני הייתי רואה אותו - - -

סטס מיסז'ניקוב: אז איך שלי הצליחה תוך זמן קצר?

ניסן סלומינסקי: אני גם כן תוך פרק זמן קצר, בדקתי רק נושא אחד שמעניין אותי.

ניסן סלומינסקי: אבל מעניין אותי גם כל הנושאים האחרים.

ניסן סלומינסקי: מעניין אותי שאני לא מצליח להגיע אליהם.

ניסן סלומינסקי: אני לא מצליח להגיע לנשיא ולא מצליח להגיע לדברים.

ניסן סלומינסקי: זו הערה אחת.

ניסן סלומינסקי: הערה שנייה, שהיא קשורה לכל הנושא של הקיצוץ הרוחבי: במשך החודשים האחרונים דיברתי עם הרבה מאד שרים וכל אחד שאתה מדבר איתו אומר: תשמע, מה שקורה כיום – אין לי יכולת לפעול.

ניסן סלומינסקי: זה משרד שחבל להחזיק אותו.

ניסן סלומינסקי: כל המשרד – רוב המשרדים הגיעו היום לרמה כזאת שכל הפעילות שלהם – הרי כל הזמן הקיצוצים שעושים אי אפשר לעשות בשכר, אז מה קורה?

ניסן סלומינסקי: אתה כל הזמן עושה את הקיצוצים רק בפעילות.

ניסן סלומינסקי: הגעת לרמה שהמשרד – ואני חושב שרענן דינור שישב פה, או שאולי זה היה בכנס שרים אני כבר לא זוכר, אמר במפורש: הגענו לרמה כזאת שהמשרדים לא מסוגלים לתפקד.

ניסן סלומינסקי: אז בשביל מה לך להחזיק משרד שעלותו במשכורת זה כמה מיליארדים, כשבפועל הוא לא יכול לעשות כלום?

ניסן סלומינסקי: אתה ממשיך על המעט הזה – וזה נאמר עוד לפני הקיצוץ הזה – ואתה ממשיך הלאה לקצץ בפעילויות של אותו משרד.

ניסן סלומינסקי: כלומר, למעשה, השר יושב, אין לו יכולת לפעול, הוא לא יכול לעשות כלום, המשרד לא יכול לעשות כלום והוא רק משלם משכורת.

ניסן סלומינסקי: אז בשביל מה להחזיק את המשרד?

ניסן סלומינסקי: בוא נבטל את המשרדים האלה, נחסוך סכומים אדירים ונגמר הסיפור.

ניסן סלומינסקי: כלומר במילים פשוטות אנחנו מנטרלים את המשרדים מהיכולת שלהם לפעול.

ניסן סלומינסקי: זה משהו נורא.

ניסן סלומינסקי: זו ההערה השנייה.

ניסן סלומינסקי: הערה שלישית זה לגבי הנושא של הקיצוץ הרוחבי.

ניסן סלומינסקי: אני אומר לך, קובי, ואתה יודע את זה, שבקיצוץ הקודם, שמשרד החינוך היה צריך לקצץ 2.5 אחוז – זה מה שהטילו עליו – בכל התקנות שקשורות לציונות הדתית – שאני חושב שאלו תקנות חשובות שכולם רוצים, זה: השירות הלאומי, המכינות הקדם צבאיות, כל הדברים האלו – קיצצו אצלנו 25%.

ניסן סלומינסקי: יש לי את הרשימה פה ואתה יודע את זה.

ניסן סלומינסקי: 25% בכל הסעיפים, לא 2.5 אלא 25%.

ניסן סלומינסקי: הנה גם עכשיו זה ממשיך הלאה.

ניסן סלומינסקי: לכן אני אומר: הסתכלתי תוך שניה, אז מה אני רואה?

ניסן סלומינסקי: בחינוך העצמאי באמת קיצצו 5.7 מיליון, במעיין החינוך התורני קיצצו 4.2 ובמה שאולי קשור אלינו, תרבות תורנית, קיצצו 3.7. סך הכל קיצצו פה, מתוך הקיצוץ שהוטל על משרד החינוך של שמונים מיליון, 12 מיליון קוצצו בחינוך התורני.

ניסן סלומינסקי: זה דבר מטורף לחלוטין מתוך משרד כזה ענק.

ניסן סלומינסקי: קיבלתי כבר חלק מהתקנות, כי כאן אין לנו את התקנות המפורטות, אבל קיבלתי מתוך התקנות ואתה רואה: 16.5% קיצוץ, 15.5% קיצוץ, תקנה אחרי תקנה אצלנו.

ניסן סלומינסקי: זאת אומרת, שאני לא יודע כמה הטילו, אבל ממשיכים להטיל קיצוצים אדירים על הנושא של הציונות הדתית.

ניסן סלומינסקי: אז איך אני יכול לתמוך בכזה קיצוץ שקוראים לו קיצוץ רוחבי, אבל בפועל הוא רוחבי נקודתי.

ניסן סלומינסקי: כלומר, יש נקודות מסוימות ששם מקצצים המון.

ניסן סלומינסקי: אני מניח שבגין זה יש בטח תקנות מסוימות שבהם לא מקצצים שום דבר.

ניסן סלומינסקי: אני לא יכול לתת דוגמאות כי לא היה לי מספיק זמן לעבור ולהיכנס לתוך התקנות פנימה, אבל מה שאני רואה, על פניו, יש לי לפחות אצלנו את הפירוט, אז הקיצוצים הם 16-17 אחוז, קיצוץ שני אחרי 25%.

ניסן סלומינסקי: לכן אני אומר, במצב הזה, אני לא יודע איך חברי האחרים יצביעו אחרי שקיצצו להם את זה, אלא אם כן הבטיחו להם שיחזירו להם את הקיצוץ, אבל אם לא - אני לא רואה איך הם יכולים להצביע בעד כזה קיצוץ , שמקצץ נקודתית.

ניסן סלומינסקי: את הנושא התורני הוא מקצץ באופן לא רגיל.

ניסן סלומינסקי: אצלי אני אומר, שוב, זה 25% ועל זה עוד 17%.

ניסן סלומינסקי: זה משהו מטורף.

יצחק וקנין: עם האמירה של משה גפני שהקיצוץ הזה הוא – כנראה שהמחשב הזה הוא - - -

ניסן סלומינסקי: זה רוחבי נקודתי.

יצחק וקנין: כן.

קובי הבר: אני אתייחס לזה.

יצחק וקנין: כשהוא נוגע לנקודות מסוימות הוא מתבלבל, כנראה.

יעקב ליצמן: כמה הערות בקיצור.

יעקב ליצמן: אלף, נושא בטיחות בדרכים – 13 מיליון ו-700 קיצוץ – במצב של מה שקורה היום אני לא מבין בכלל איך מעזים לקצץ את זה.

יעקב ליצמן: גם ברזרבה שם.

יעקב ליצמן: לא משנה - 13-14 מיליון שקל.

קובי הבר: ההסבר הוא קל.

ראובן ריבלין: הם לא הוציאו את הכסף הזה.

יעקב ליצמן: שיוציאו.

קובי הבר: תכף אני אסביר את זה.

יעקב ליצמן: שייתן להם, שיוציאו.

יעקב ליצמן: אנחנו מוכנים להזמין כאן את השר ולשאול למה לא מוציאים.

יעקב ליצמן: זה אל"ף.

יעקב ליצמן: בי"ת, שירותי דת, שירותי דת כי זה לש"ס, 3 מיליון שקל, למה?

יעקב ליצמן: איציק מסכים לזה?

יצחק וקנין: לא.

יעקב ליצמן: אז אני מניח שאם הוא לא מסכים, אז בטח שתתנגד לתקציב.

יצחק וקנין: בינתיים יש הבטחה שזה - - -

יעקב ליצמן: רגע.

יעקב ליצמן: אלא מאי?

יעקב ליצמן: שאלי ישי יש לו העדפות אחרות שיותר חשובות לו.

יעקב ליצמן: אני מניח שבחוץ בהתייעצות הסיעתית שקיימתם קיבלתם, וזה בסדר.

יעקב ליצמן: גם אני הייתי עושה ככה.

מוחמד ברכה: השאלה היא, הרב ליצמן, אם מראש ידעו שש"ס תתנגד לקיצוץ והכניסו להם את העז הזאת?

יעקב ליצמן: לא.

יעקב ליצמן: זה הממשלה - - -

יצחק וקנין: אני מוכן להצביע על הקיצוץ הזה ככתבו וכלשונו, בתנאי אחד: שהוא יהיה שווה בכל המדרג.

יצחק וקנין: ברגע שהוא קופץ בנקודה מסוימת מעל האחוזים המותרים - - -

ניסן סלומינסקי: קופץ ועוד איך קופץ.

יעקב ליצמן: עוד נקודה, בנושא תרבות ובנושא של מענקי השקעות, פתאום יש כסף להוריד?

יעקב ליצמן: מענקי השקעות, לפי חוק, הורידו אותם במיליון וחצי.

יעקב ליצמן: מענקים משלימים שני מיליון שקל – אני אגיד לכם את האמת, פשוט לא מבין מאיפה הכסף הגיע כי אמרו לי שפתאום הוציאו ויש התחייבויות, פתאום מקצצים.

יעקב ליצמן: בהתחלה חשבתי שזה בגלל התאריך שזה בשלישי בחודש אז נכון, מאז כבר - - - אז גם זו טעות.

יעקב ליצמן: רבותיי, אם זו טעות אז אני מניח שכל החוברת הזאת היא טעות אחת.

יעקב ליצמן: טעויות אני בהחלט מבין.

סטס מיסז'ניקוב: טוב, בינתיים אני רואה שיש תגבורת מכוחותינו.

רן כהן: אני באתי רק משום שאני מעורב בשתי ישיבות גם בוועדה לביקורת המדינה, וגם - - -

סטס מיסז'ניקוב: הדיון פה לא מעניין, רן.

רן כהן: הדיון פה מאד מעניין, לכן באתי.

סטס מיסז'ניקוב: בבקשה.

ראובן ריבלין: אני מבקש להעיר פה עוד שתי הערות אחרי ההערה שהערתי בהתחלה בהתפרצות.

ראובן ריבלין: אחת לסמדר – כמובן שמדובר פה בהעברות תקציביות שכולן קיצוץ רוחבי.

ראובן ריבלין: השם שאומרים - וזה חשוב לפרוטוקול - הם מביאים את הקיצוץ הרוחבי בצורת העברה תקציבית, כי הוא צריך מיליארד ושלוש מאות מיליון לצרכים שהוא דיבר בם, והממשלה החליטה, ואמרו לו: עכשיו תמצא את הדברים שאנחנו מסכימים להם או לא מסכימים להם, ותביא את זה לוועדת הכספים לאישור.

ראובן ריבלין: הוא נותן כבר את הלבוש המעשי שהוא העברה תקציבית, אבל פה מדובר כבר בקיצוץ רוחבי.

ראובן ריבלין: ההערה השניה, אדוני היושב ראש, אם אתה שם לב המפלגה שאליה שייכים ראש הממשלה, שר האוצר, והיא המפלגה הגדולה ביותר בכנסת, שהיא הבסיס המרכזי לקואליציה –אין ולו חבר כנסת אחד כאן, מתוך חמשת חברי קדימה מוועדת הכספים, שיושב להצביע.

ראובן ריבלין: זאת אומרת: המטלה והעומס שמעמיס עלי, בצדק, ראש אגף התקציבים של המדינה, הבא ואומר לי כאזרח המדינה וכחבר כנסת נבחר: הממלכה יותר חשובה מכל שיקול פוליטי, דע לך שאתה מפקיר את ביטחון ישראל – והוא צודק, אני – הכול מוטל עלי, כאשר מפלגתו של ראש הממשלה, המרכיב העיקרי של המערכת הפוליטית בישראל, לא נמצאת פה אפילו להצביע.

ראובן ריבלין: לכן אני מבקש להצביע, כי לא חשוב מה שהם יצביעו.

ראובן ריבלין: ממש לא חשוב.

סטס מיסז'ניקוב: תודה רבה.

סטס מיסז'ניקוב: בבקשה, כולם סיימו?

רן כהן: אדוני היושב ראש, אתה תופתע לשמוע שאני אפילו מסכים עם כל מה הדברים שאמרה כאן חברת הכנסת שלי יחימוביץ'.

סטס מיסז'ניקוב: עכשיו אני בטוח שגם אנשי קדימה יכולים להצביע, אחרי האמירה הזו של רן.

רן כהן: אבל לשם הבהרה אני רוצה לומר מאד בקצרה: קיצוץ רוחבי הוא לעולם פטנט רע.

רן כהן: הוא נראה לכאורה גם שולי – כי מדובר פה תמיד באחוזים מאוד מאוד קטנים – וגם שווה לכל נפש.

רן כהן: אבל, למען האמת, זה קיצוץ מאד רע, משום שהוא לא מבחין בין טוב לרע, בין נחוץ ללא נחוץ, בין חיוני ללא חיוני.

רן כהן: הוא חותך את כולם באותו גובה.

רן כהן: זה הדבר הראשון.

רן כהן: הדבר השני, הלוא הקיצוץ הזה, בעצם, משמעותו היא נזק אמיתי להכי חלשים.

רן כהן: כי בעצם מי שזקוק לכל המשרדים האלה, לתקציבים שלהם ולקבל את התגמול האזרחי, אלו הכי חלשים.

רן כהן: כלומר: זה קיצוץ רוחבי אנטי חברתי.

רן כהן: לכן, אסור בשום פנים ואופן לקבל את זה.

רן כהן: אני מתנגד בכל תוקף לעשות את זה.

רן כהן: אני בא עכשיו מישיבה של הוועדה לביקורת המדינה לנושא הבריאות.

רן כהן: שאלתי את מנכ"ל משרד הבריאות האם הקיצוץ הזה חל גם על משרדו?

רן כהן: אמר: סל הבריאות לא, משרד הבריאות כן.

קובי הבר: החלק המנהלי של משרד הבריאות.

רן כהן: על משרד הבריאות כן.

קובי הבר: החלק המנהלי.

רן כהן: אמרתי, על סל הטיפולים של האזרחים לא, על המשרד כן.

רן כהן: אותו דבר במשרד הרווחה.

רן כהן: לכן אני מתנגד.

ראובן ריבלין: אני מבקש מכל חברי הכנסת שעתידים להצביע ברגע זה, יצהירו שהם יודעים על מה הם מצביעים.

סטס מיסז'ניקוב: רבותיי, בבקשה.

סטס מיסז'ניקוב: סמדר, ואחרי זה מילות הסיכום לקובי.

סמדר אלחנני: הבעיה היא בטרמינולוגיה בדברים האלה.

סמדר אלחנני: אם לא הייתם משתמשים בביטוי תקציב רוחבי, התקציב הוא כל כך קשיח שהקיצוץ לכן לא מלמד על זה.

סמדר אלחנני: אפשר לקצץ רק איפה שאפשר לקצץ, רק שהתקציב כולו – כ-95% - לא ניתן לקיצוץ.

סמדר אלחנני: לכן האחוזים על הסעיפים שבהם ניתן לקצץ הם גבוהים יותר.

סמדר אלחנני: עוד דבר אחד, הוא הזכיר את המחשב של האוצר, ובימים, כשהמחשב הזה היה יותר צעיר - - -

סטס מיסז'ניקוב: חבל, חבל שאתם לא שומעים.

סמדר אלחנני: בימים שהמחשב היה יותר צעיר – כנראה שהמחשב הזדקן קצת – כשהוא היה יותר צעיר אפשר היה לקבל יחד עם זה גם דיווח על ביצוע התקציב עד לרגע זה.

סמדר אלחנני: הייתי נכנסת לאתר האוצר בלי טובות והיה לי דו"ח על ביצוע.

סמדר אלחנני: זה מאוד מעניין ומאוד רלבנטי כשעושים את ההשוואות האלה.

סמדר אלחנני: מה קרה?

סמדר אלחנני: את זה אי אפשר לסדר?

סמדר אלחנני: שאפשר יהיה במקביל לזה - - -

קובי הבר: יש לך את זה היום.

סמדר אלחנני: אי אפשר, כתוב: התקציב המקורי, לא התקציב על שינוייו.

סמדר אלחנני: אין משמעות לזה בלי התקציב על שינוייו.

סמדר אלחנני: היה לי את התקציב על שינוייו, גם מקורי וגם על שינוייו.

סמדר אלחנני: זה דבר אחד.

סמדר אלחנני: תשימו לב מה שקורה פה.

סמדר אלחנני: כל המהומה זאת, כל כך הרבה ניירות וכל כך הרבה דפים, ובסופו של דבר כל הקיצוץ במשרד הביטחון 29 מיליון ₪.

סמדר אלחנני: הכניסו והוציאו, הכניסו והוציאו 29 מיליון ש"ח.

סמדר אלחנני: זה הכול.

סמדר אלחנני: זה שינויים פנימיים בתוך המשרד.

יעקב ליצמן: זה מפריע לדיון, צריך להוציא את כל היועצים כאן.

יעקב ליצמן: רק חברי כנסת שיישארו כאן.

סטס מיסז'ניקוב: למה?

סטס מיסז'ניקוב: גמרנו את הדיון.

יעקב ליצמן: זה מפריע.

יעקב ליצמן: אי אפשר להתרכז.

סטס מיסז'ניקוב: כולל טלוויזיה?

יעקב ליצמן: לא, טלוויזיה לא.

סטס מיסז'ניקוב: יעקב כהן, בבקשה.

יעקב כהן: רבותיי, אני רואה כאן בחינוך קיצוץ.

יעקב כהן: אנחנו באמצע שנת לימודים.

יעקב כהן: מדברים על מוסדות החינוך שעד היום עמדו בחוזה.

יעקב כהן: מה מצפים?

יעקב כהן: שיפטרו באמצע השנה מורים?

יעקב כהן: אם צריך ויש חוסר של כסף – לא נדבר על עודף הכנסות - אבל בכל משרד אנחנו אומרים שיש תת ביצוע של סעיפים.

יעקב כהן: בואו ניקח - אנחנו הולכים היום יותר מחצי שנה מתחילת השנה - לראות במשרד איפה, באיזה סעיפים, יש תת ביצוע גדול, ומשם נוריד, אם יש צורך.

קריאה: זה הקיצוץ של סוף השנה.

יעקב כהן: אני מדבר כרגע - לא יכול להיות שבאמצע השנה ייקחו מדברים שהם בין כה בחוסר תקצוב ועבדו עד עכשיו בחוסר תקצוב, להוריד מכאן, לא חשוב מאיפה, אם ממוסדות החינוך העצמאיים או המוסדות התורניים שעבדו בחוסר תקצוב.

יעקב כהן: לא שייך להוריד מהם.

יעקב כהן: תודה.

יעקב כהן: היו"ר סטס מיסז'ניקוב: תודה רבה.

יעקב כהן: קובי, בבקשה.

קובי הבר: אני אענה על כמה שאלות.

קובי הבר: דבר ראשון, צריך להדגיש שכן נקבעו פה סדרי עדיפויות.

קובי הבר: הקיצוץ בחינוך הוא בשיעור שנמוך מהשיעור של האחוזים הרגילים.

ניסן סלומינסקי: אז איך זה נופל באחוזים כאלה על הציונות הדתית?

קובי הבר: אני אענה על הכול.

קובי הבר: אותו הדבר לגבי ביטחון פנים, רווחה ובריאות, רשויות מקומיות ותכניות ההבראה שם, השכלה גבוהה – מוחרגים מהקיצוץ.

קובי הבר: אני לא חושב שנכון להחריג את החלק המנהלי במשרד הרווחה או את החלק המנהלי במשרד הבריאות.

קובי הבר: לגבי הבטיחות בדרכים שהעלית, חבר הכנסת ליצמן, שם דווקא לאור זה שהרשות היא בתהליך התהוות ועכשיו היא בונה את עצמה, יש שמה יתרות כספים, ואלו בדיוק הכספים שייקחו מהתת ביצוע החזוי ולא תהיה שם פגיעה בהיקף הפעילות.

קובי הבר: אותו דבר חבר הכנסת כהן.

קובי הבר: מכיוון שאת הקיצוץ קובעים כל שר במשרדו הוא, הוא קודם כל הולך ומנסה לקחת את הכסף מאיפה שהוא חושב שלא יהיה לו ביצוע, לפני שהוא פוגע בפעילות.

קובי הבר: אז זה בדיוק עונה על השאלה שלך.

יעקב כהן: יש במקומות מסוימים שאין, מקומות עצמאיים.

יעקב כהן: קובי הבר: אנחנו מול משרד החינוך – יש שם עוד כסף, עוד תהליך שהם אמורים להציג לנו, ממקורות שהמשרד אמר שהוא התייעל בהם.

יעקב כהן: במשרד החינוך, בפנייה הרבעונית שלו, עוד יהיו הסטות פנימיות כי אנחנו התחייבנו לשבת עם משרד החינוך כי השרה, לזכותה ייאמר, אמרה: אני יודעת להראות לכם סעיפים שאני חוסכת כסף בהם ואז אנחנו נעשה את השינויים הפנימיים.

יעקב כהן: חברת הכנסת יחימוביץ – אפרופו נושא המשכנתא – את, בביתך, לא כל שנה לוקחת משכנתא חדשה.

יעקב כהן: הממשלה כל שנה בגירעון שלה לוקחת משכנתא חדשה.

יעקב כהן: אם יש אפשרות להקטין את גודל המשכנתא שהיא לוקחת זה מה שהממשלה צריכה לעשות.

יעקב כהן: אם אתה היית כל שנה לוקחת משכנתא חדשה, התשלומים השוטפים שלך היו כאלה שכל מה שרצית לעשות לא היה קורה.

רן כהן: אחת הטעויות שלכם היא - - -

קובי הבר: עניתי לחברת הכנסת יחימוביץ.

קובי הבר: לגבי הכשרת המורים, שרת החינוך, במסגרת התעדוף הפנימי בתוך המשרד שלה, יודעת: זה בראש העדיפויות שהיא אמרה לנו.

קובי הבר: אני מניח שכשיעשו את הסדר בתוך ההקצאה הסופית של החינוך, ככה זה יסתיים.

קובי הבר: תודה רבה.

סטס מיסז'ניקוב: טוב, מילה אחרונה, חבר הכנסת מלכיאור, בבקשה.

מיכאל מלכיאור: רק שאלה – מאחר שלא הייתי בדיון, אז אני לא יודע אם זה נאמר – אני רוצה לשאול את קובי הבר, אז אם הוא יהיה מוכן גם להקשיב, יהיה טוב.

מיכאל מלכיאור: יש הסכם עם כל מוסדות התרבות עם הממשלה הקודמת והחלטת ממשלה של 431 מיליון שקל של שנת 2007, זה הסכם על פני חמש שנים, עם התחייבות מוחלטת כלפי מוסדות התרבות.

מיכאל מלכיאור: הם לא היו מודעים בכלל לכך שיש הפרה בוטה של ההסכם הזה בהחלטה.

מיכאל מלכיאור: הם גם עד היום הזה לא יודעים כמה מקציבים לכל מוסד.

מיכאל מלכיאור: בשבילם הקיצוץ הזה של שלושים מיליון שקל זה חיסול, וזה חיסול שבא בחודש אוגוסט לגבי תקציב 2007.

מיכאל מלכיאור: כמובן שלא הודיעו לאף אחד מהמוסדות ושום דבר אחר.

מיכאל מלכיאור: קיבלתי טלפון משר התרבות הבוקר שהתקומם כולו על הדבר הזה.

מיכאל מלכיאור: אני פשוט רוצה לדעת איך אתם - - -

שלי יחימוביץ': הוא הצביע בעד הקיצוץ בממשלה, הוא היחיד משרי הממשלה.

מיכאל מלכיאור: איך אתם חשבתם לעשות את זה?

קובי הבר: שני דברים.

קובי הבר: אחד, גם בהסכם הרב שנתי בנושא התרבות יש סעיף מפורש שהפחתות רוחביות, כאלה ואחרות, יחולו על ההסכם הזה.

קובי הבר: זה כתוב, גם אלה מהצד של האמנים ראו את הסעיף הזה.

קובי הבר: הדבר השני, אני יכול להגיד לך - - -

מיכאל מלכיאור: מה זאת אומרת בסעיפים הרב שנתיים?

מיכאל מלכיאור: היום זה הרבה פחות.

ראובן ריבלין: זה נושא להפחתה.

קובי הבר: הדבר השני, חבר הכנסת מלכיאור, אני יכול להגיד לך שהשבוע יש פגישה בין שר האוצר לבין שר התרבות.

קובי הבר: הוא יעלה את הנושא הזה, אני מניח שהם יגיעו להבנות גם בתחום הזה.

סטס מיסז'ניקוב: תודה.

סטס מיסז'ניקוב: חבר הכנסת ריבלין, רצית להוסיף משהו?

ראובן ריבלין: כן.

ראובן ריבלין: אם אחד מחברי הקואליציה יצליח לקבל ממך איזשהו דבר, אני מודיע לך שאני אצביע בעד ובלבד שלא תיתן לו.

סטס מיסז'ניקוב: למי?

ראובן ריבלין: לאחד מחברי הקואליציה.

ראובן ריבלין: שמעת, קובי?

קובי הבר: שמעתי אבל לא הבנתי.

ניסן סלומינסקי: אני גם לא הבנתי.

ראובן ריבלין: אני אסביר לך.

ראובן ריבלין: אם זה עולה כסף למדינה, אני נותן לך רשת ביטחון כדי שלא תעשה דבר כזה.

ראובן ריבלין: בשום פנים ואופן.

ראובן ריבלין: זה לא ייתכן.

ראובן ריבלין: זה לא יתכן.

ראובן ריבלין: חברי כנסת מגיעים הנה בלי שהם יודעים מה ומתחילים לקבל רשימת קניות פה.

ראובן ריבלין: איזו אחריות זו?

קובי הבר: סגרנו.

מיכאל נודלמן: אני חושב ש - - -

קריאות: - - -

סטס מיסז'ניקוב: חבר הכנסת מיכאל נודלמן קיבל רשות דיבור, אל תפריעו לו.

מיכאל נודלמן: הם רק שומעים את עצמם, לא אף אחד אחר.

מיכאל נודלמן: פה יש במשרד הקליטה קיצוץ בקליטת מדענים.

מיכאל נודלמן: אני רוצה לדעת לאיזו תוכנית זה קשור?

קובי הבר: זה מהערכות של המשרד לתת ביצוע שיהיה להם השנה.

קובי הבר: אין שום פגיעה במי שכבר בתוך התכנית.

מיכאל נודלמן: אין קיצוץ בתכנית - - -?

קובי הבר: אני לא רוצה להטעות, אני יודע שאנחנו הגענו לסיכום עם מנכ"ל משרד הקליטה ואני מניח שכשמשרד הקליטה מציג את המספרים שלו, הוא יודע במה הוא יכול להפחית ובמה לא.

קובי הבר: להערכתי, הרוב הוא מסעיפי תת ביצוע שהמשרד מעריך שיהיו לו שם.

שלי יחימוביץ': כל המדענים העולים כבר מתוקצבים.

קריאה: אל תעשי פה - - -

שלי יחימוביץ': אני יכולה להגיד מה שאני רוצה.

קובי הבר: שלי, עזבי.

שלי יחימוביץ': קליטת עולים מאתיופיה, מלגות לתלמידים עולים, עידוד עלייה, סיוע בתעסוקת עולים, על הכול אפשר לוותר.

יעקב ליצמן: יש לי הצעה לסדר.

יעקב ליצמן: בעצם, ליועצת המשפטית לשגית.

יעקב ליצמן: זה לא סוד ששלושה חברי כנסת מהקואליציה נכנסו לחדר זה הבוקר, למעשה בצהריים, לפני שעה או אפילו פחות – הם הודיעו שהם מצביעים נגד, וזה לא סוד שהם הולכים להצביע בעד.

יעקב ליצמן: האם, גברתי היועצת המשפטית, חל על זה גם גילוי – להודיע לוועדה מה הם קיבלו תמורת זה?

סטס מיסז'ניקוב: סליחה, מה היא?

סטס מיסז'ניקוב: קוראת בקלפים?

סטס מיסז'ניקוב: מה זאת אומרת?

סטס מיסז'ניקוב: הם יצאו וחזרו.

רן כהן: הוא צודק.

רן כהן: זה עניין של גילוי נאות.

יעקב ליצמן: נכנסנו שלושה חברי הכנסת מהקואליציה, כאן בשולחן שמצביעים, יצאו החוצה, חזרו - - -

סטס מיסז'ניקוב: יש כאלה שקיבלו בלי לצאת מהחדר.

יעקב ליצמן: עם כל הצחוקים פה, אני מעלה שאלה משפטית.

סטס מיסז'ניקוב: לא, אני אומר ברצינות.

יעקב ליצמן: האם החוק הזה, כמו שלמעלה במליאה שר האוצר חייב להודיע מה קיבלו תמורת ההצבעה על התקציב, האם זה חל גם על זה?

סטס מיסז'ניקוב: חבר הכנסת ליצמן, אני מבקש מהיועצת המשפטית לא להתייחס לדבר הזה.

יעקב ליצמן: לא, למה?

סטס מיסז'ניקוב: זו בקשה שלי אישית והיא לא מתייחסת לזה.

יעקב ליצמן: למה?

סטס מיסז'ניקוב: טוב, רבותיי, ברשותכם, אני מעלה להצבעה את השינויים, את הפניה לוועדה 9001, זה כמו איזו, מ- 392 עד 400.

סטס מיסז'ניקוב: מי בעד אישור התקנות האלו?

טמיר כהן: שמונה.

סטס מיסז'ניקוב: מי נגד?

טמיר כהן: שישה.

סטס מיסז'ניקוב: ההצעה עברה.

סטס מיסז'ניקוב: תודה רבה.

יעקב ליצמן: אני מבקש רביזיה.

סטס מיסז'ניקוב: או.

סטס מיסז'ניקוב: קי.

סטס מיסז'ניקוב: רק שניה אחת.

קריאות: - -

ראובן ריבלין: אני אומר לך: זה עובר כל גבול.

סטס מיסז'ניקוב: תנשמו עמוק.

סטס מיסז'ניקוב: מי בעד אישור הרביזיה?

טמיר כהן: שישה.

סטס מיסז'ניקוב: מי נגד?

טמיר כהן: שבעה.

סטס מיסז'ניקוב: הרביזיה נדחתה.

סטס מיסז'ניקוב: תודה.

ראובן ריבלין: מחר יש דיון אחר, אנחנו קובעים דברים שלא ייתכנו.

ראובן ריבלין: אמרתי קודם, אף אחד מקדימה לא נמצא פה, מבקשים ממני שאני אדאג לכל המדינה.

ראובן ריבלין: הוא מדבר אלי ברמה הממלכתית.

ראובן ריבלין: אלה החברים שלך.